ai4bharat/Pralekha huggingface dataset:
రక్షణ మంత్రిత్వ శాఖ
మలబార్ -20
తొలి దశః నవంబర్ 03-06, 2020
ఆఫ్రికా బయిట పర్యటిస్తున్న తొలి దేశం
మలబార్  నావికాదళ విన్యాసాల 24వ ఎడిషన్ నవంబర్ 2020లో రెండు దశల్లో జరుగనుంది. తొలి దశలో భారతీయ నావికాదళం , యునైటెడ్ స్టేట్స్ నావికాదళం , జపాన్ నావికాదళ ఆత్మరక్షణ దళం  ), రాయల్ ఆ్రస్టేలియన్ నావికాదళం లు మలబార్ 20 విన్యాసాలలో పాల్గొననున్నాయి. ఈ విన్యాసాలు నవంబర్ 03-06వరకు బంగాళఖాతంలో విశాఖపట్నంలో ప్రారంభం కానున్నాయి.
మలబార్ నావికాదళ విన్యాసాల పరంపర భారతీయ నావికాదళం - యునైటెడ్ స్టేట్స్ నావికాదళ ద్వైపాక్షిక విన్యాసంగా1992లో ప్రారంభమయ్యాయి. ఈ ఏడాది జరుగనున్న సంయుక్త విన్యాసాలలో ఆర్ ఎ ఎన్ కూడా పాలుపంచుకోనున్నది.
మలబార్ 20, తొలి దశలో భారతీయ నావికా దళ యూనిట్లు, యునైటెడ్ స్టేట్స్ షిప్  జాన్ ఎస్ మెకెయన్ , హర్ మెజస్టీస్ ఆస్ర్టేలియన్ షిప్  ఎంహెచ్ -60 హెలికాప్టర్ ను అంతర్గతంగా కలిగి ఉన్న బలారత్ , ఎంహెచ్ -60 హెలికాప్టర్ ను అంతర్గతంగా కలిగి ఉన్నజపాన్ మారిటైమ్ సెల్ఫ్ డిఫెన్స్ షిప్  ఒనామీ  విన్యాసాలు జరుపనున్నాయి.
తొలి దశలో భారత నావికాదళ భాగస్వామ్యానికి ఈస్టర్న్ ఫ్లీట్ కమాండింగ్ ఫ్లాగ్ ఆఫీసర్ రేర్ అడ్మిరల్ సంజయ్ వాత్సాయన్ నాయకత్వం వహించనున్నారు. ఈ విన్యాసాలలో యుద్ధ నౌక రణ్ విజయ్, రక్షణ నౌక శివాలిక్, తీర ప్రాంత గస్తీ నౌక సుకన్య, ఫ్లీట్ సపోర్ట్ షిప్ శక్తి, జలాంతర్గామి సింధురాజ్ పాల్గొననున్నాయి. వీటికి అదనంగా, ఆధునిక జెట్ ట్రైనర్ హాక్, దీర్ఘపరిధి కలిగిన నావికాదళ గస్తీ విమానం పి-81, నావికాదళ గస్తీ విమానం డోర్నియర్, హెలికాప్టర్లు కూడా పాల్గొననున్నాయి.
కోవిడ్ -19 సంక్షోభ నేపథ్యంలో ఎటువంటి సంపర్కం లేని, సముద్రంలో మాత్రమే నిర్వహించనున్న ఈ విన్యాసాలు స్నేహపూర్వక నావికాదళాల మధ్య అత్యున్నత స్థాయి సమిష్టి భావనను, సమన్వయాన్ని చూపనున్నాయి. స్పష్టమైన, సంఘటిత ఇండో-పసిఫిక్కు, నిబంధనల ఆధారితమైన అంతర్జాతీయ క్రమానికి కట్టుబడి ఉండేండటం అన్న సమిష్టి విలువల ఆధారంగా ఇవి కొనసాగనున్నాయి. మలబార్ 20 తొలి దశలో సంక్లిష్టమైన, అత్యాధునిక నావికా విన్యాసాలు జరుగనున్నాయి. ఇందులో ఉపరితల, జలాంతర్గామి విధ్వంసక, వైమానిక యుద్ధ కార్యకలాపాల విధ్వంసక, క్రాస్ డెక్ ఫ్లైయింగ్, సీమన్ షిప్ ఎవల్యూషన్లు, ఆయుధాలను పేల్చడం వంటి విన్యాసాలు ఉంటాయి.
మలబార్ 20 రెండవ దశ విన్యాసాలు నవంబర్ నెల మధ్యలో అరేబియా సముద్రంలో జరుగనున్నాయి.
రసాయనాలు, ఎరువుల మంత్రిత్వ శాఖ
నేటి నుంచి ఈనెల 15వ తేదీ వరకు స్వచ్ఛ పఖ్వాడాను పాటించనున్న ఎరువుల విభాగం
కరోనా సమయంలోనూ స్వచ్ఛ పఖ్వాడాకు గొప్ప ప్రాముఖ్యం లభించింది: కేంద్ర మంత్రి శ్రీ గౌడ
కేంద్ర ఎరువుల విభాగం నేటి నుంచి ఈనెల 15వ తేదీ వరకు స్వచ్ఛ పఖ్వాడాను పాటిస్తోంది. ఎరువుల విభాగం ఆధ్వర్యంలోకి వచ్చే అన్ని ప్రభుత్వ రంగ సంస్థలు, ఇతర సంస్థలు కూడా భారీ ఎత్తున స్వచ్ఛ పఖ్వాడాలో పాల్గొంటున్నాయి.
దీనిపై కేంద్ర రసాయనాలు, ఎరువుల శాఖ మంత్రి శ్రీ డి.వి.సదానంద గౌడ ట్వీట్ చేశారు. కరోనా సమయంలోనూ స్వచ్ఛ పఖ్వాడాకు గొప్ప ప్రాముఖ్యం లభించిందని పేర్కొన్నారు.
పరిశుభ్రత కోసం మొత్తం ఎరువుల పరిశ్రమ, వర్తకులు చేసే ప్రయత్నాలు సానుకూల ఫలితాలను ఇస్తాయని అన్నారు. ఎరువుల విభాగం సిబ్బందిని మంత్రి అభినందించారు. స్వచ్ఛ పఖ్వాడా విజయవంతం కావాలంటూ శుభాకాంక్షలు తెలిపారు.
కేంద్ర ఎరువుల శాఖ కార్యదర్శి శ్రీ ఛబిలేంద్ర రౌల్ సీనియర్ అధికారులతో స్వచ్ఛత ప్రతిజ్ఞ చేయించారు.
ప్రధాన మంత్రి కార్యాలయం
'విక్రాంత్' ద్వారా తొలి సముద్ర తీర రక్షణ వ్యవస్థను సాధించినందుకు, భారత నౌకాదళం మరియు కొచ్చిన్ షిప్యార్డ్ లను అభినందించిన - ప్రధానమంత్రి
స్వదేశీ విమాన వాహక నౌక 'విక్రాంత్' ద్వారా తొలి సముద్ర తీర రక్షణ వ్యవస్థను సాధించినందుకు భారత నావికాదళం మరియు కొచ్చిన్ షిప్యార్డ్ లను ప్రధాన మంత్రి శ్రీ నరేంద్ర మోదీ అభినందించారు. "భారత్ లో తయారీ' కి ఇది ఒక అద్భుతమైన ఉదాహరణ అని కూడా ప్రధానమంత్రి అభివర్ణించారు.
ఈ మేరకు సామాజిక మాధ్యమం ద్వారా ప్రధానమంత్రి ఒక ట్వీట్ చేస్తూ, "భారత నావికాదళానికి చెందిన డిజైన్ బృందం రూపకల్పన చేయగా, కొచ్చిన్ షిప్ యార్డ్ నిర్మించిన, స్వదేశీ విమాన వాహక నౌక 'విక్రాంత్', ఈ రోజు మొదటి సారిగా సముద్ర జలాల్లోకి ప్రవేశించింది. "మేక్-ఇన్-ఇండియా" కి ఇది ఒక అద్భుతమైన ఉదాహరణ. ఈ చారిత్రాత్మక సంఘటన సందర్భంగా భారత నావికాదళానికీ, కొచ్చిన్ షిప్ యార్డ్ కూ, అభినందనలు." అని, పేర్కొన్నారు.
రక్షణ మంత్రిత్వ శాఖ
క్యాడెట్ల కోసం సింగిల్ విండో ఎన్సిసి ఇంటిగ్రేటెడ్ సాఫ్ట్వేర్ను ప్రారంభించిన రక్షణ మంత్రి రాజ్నాథ్ సింగ్
క్యాడెట్లకు జీరో బ్యాలెన్స్ ఖాతాలను తెరవడానికి ఎస్బిఐతో అవగాహన ఒప్పందం కుదుర్చుకున్న ఎన్సిసి
క్యాడెట్ల బ్యాంకు ఖాతాలకు నేరుగా యూనిఫాం అలవెన్స్
డిజిటలైజేషన్ను ప్రోత్సహించడం మరియు డిజిటల్ ఇండియా మిషన్తో సమకాలీకరించడంలో భాగంగా రక్షణ మంత్రి శ్రీ రాజ్నాథ్ సింగ్ 07 జూలై 2023న న్యూ ఢిల్లీలో ఎన్సిసి ఇంటిగ్రేటెడ్ సాఫ్ట్వేర్ను ప్రారంభించారు.ఎన్సిసి ఇంటిగ్రేటెడ్ సాఫ్ట్వేర్, భాస్కరాచార్య ఇన్స్టిట్యూట్ ఫర్ స్పేస్ అప్లికేషన్స్ మరియు జియో ఇన్ఫర్మేటిక్స్  భాగస్వామ్యంతో అభివృద్ధి చేయబడింది. క్యాడెట్ల కోసం ఇది ఒక సింగిల్ విండో ఇంటరాక్టివ్ సాఫ్ట్వేర్. 'ఎంట్రీ టు ఎగ్జిట్ మోడల్'పై ఇది రూపొందించబడింది.
ఎన్సిసి ఇంటిగ్రేటెడ్ సాఫ్ట్వేర్ ప్రధాన మంత్రి శ్రీ నరేంద్ర మోదీ "ఒకసారి క్యాడెట్ ఎల్లప్పుడూ క్యాడెట్" అనే ఆలోచనపై ఆధారపడింది మరియు ఎన్సిసిలో క్యాడెట్గా నమోదు చేసుకున్న దశ నుండి పూర్వ విద్యార్థులుగా నమోదు చేసుకునే వరకు మొత్తం ప్రక్రియను డిజిటల్గా మారుస్తుంది. ఇది సర్టిఫికేట్లను సజావుగా జారీ చేయడం, ఎన్సిసి క్యాడెట్ల ఉద్యోగ సమయంలో వారి ఆల్ ఇండియా డేటాబేస్ను రూపొందించడం వంటివి చేస్తుంది.
ఈ సందర్భంగా ఎన్సిసి మరియు స్టేట్ బ్యాంక్ ఆఫ్ ఇండియా లు ఎస్బిఐ యొక్క "పహ్లి ఉడాన్ పథకం" క్రింద డెబిట్ కార్డ్, చెక్బుక్ & పాస్బుక్ సౌకర్యంతో అందరు ఎన్సిసి క్యాడెట్లు జీరో బ్యాలెన్స్ ఖాతాలను తెరవడానికి రక్షణ మంత్రి సమక్షంలో అవగాహన ఒప్పందం పై కూడా సంతకం చేశాయి. ఈ ఎంఓయూ ద్వారా ప్రతి సంవత్సరం దాదాపు 5 లక్షల మంది క్యాడెట్లు లబ్ధి పొందనున్నారు.
శిక్షణ పూర్తయ్యే వరకు లేదా 18 ఏళ్ల వయస్సు వచ్చే వరకు ఖాతా పనిచేస్తూనే ఉంటుంది. ఇది జాతీయ బ్యాంకింగ్ వ్యవస్థకు క్యాడెట్లను పరిచయం చేయడమే కాకుండా వారి ఖాతాల్లోకి నిధులను డబిటి  ద్వారా ఇతర ప్రభుత్వ పథకాల ప్రయోజనాన్ని పొందేందుకు సిద్ధంగా ఉన్న వేదికను కూడా అందిస్తుంది.
ప్రభుత్వం డిబిటి చొరవ కింద రక్షణ మంత్రిత్వ శాఖ భౌతిక యూనిఫాం పంపిణీ ప్రక్రియను మరింత పారదర్శకంగా మరియు అతుకులు లేకుండా చేయడానికి సంస్కరించింది. ఎన్సిసి క్యాడెట్ల బ్యాంక్ ఖాతాలలో యూనిఫాం భత్యాన్ని నేరుగా బ్యాంక్ బదిలీ చేయడానికి ఇది అవకాశం కల్పిస్తుంది. ఇది ప్రస్తుతం ఉన్న కేంద్ర సేకరణ మరియు పంపిణీ ప్రక్రియను భర్తీ చేస్తుంది. దేశంలోని మారుమూల ప్రాంతాలను కవర్ చేసే క్యాడెట్ల బ్యాంక్ ఖాతాలకు ఇప్పుడు ఎన్సిసి యూనిఫారమ్లను అందించడానికి యూనిఫాం అలవెన్స్ బదిలీ చేయబడుతుంది.
ఈ సందర్భంగా రక్షణ మంత్రి మాట్లాడుతూ ఎన్ఐసి మరియు డిబిటిని ప్రవేశపెట్టడం ద్వారా ఎన్సిసిని డిజిటలైజేషన్ చేయడంలో ఎన్సిసి, బిఐఎస్ఏజి&ఎస్బిఐ అధికారులు చేస్తున్న కృషిని అభినందించారు. ఈ చర్యలు ఖచ్చితంగా దేశవ్యాప్తంగా ఎన్సిసికి సంబంధించిన సమాచారాన్ని త్వరితగతిన అందజేస్తాయని మరియు ప్రస్తుత మరియు భవిష్యత్తులో నిర్ణయించబడిన క్యాడెట్లకు ప్రయోజనం చేకూరుస్తాయని ఆయన నొక్కి చెప్పారు.
ఈ కార్యక్రమంలో రక్షణ శాఖ కార్యదర్శి శ్రీ గిరిధర్ అరమనే,డిజిఎన్సిసి లెఫ్టినెంట్ జనరల్ గుర్బీర్పాల్ సింగ్ ఏవిఎస్ఎం విఎస్ఎం, మంత్రిత్వ శాఖ, ఎన్సిసి, బిఐఎన్ఏజి మరియు ఎస్బిఐ సీనియర్ అధికారులు పాల్గొన్నారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 84.70 కోట్లకు పైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 4.75 కోట్లకుపైగా నిల్వలు; పంపిణీ మార్గంలో 42.83 లక్షలకుపైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
84,70,41,325
|
|
పంపిణీ మార్గంలో ఉన్నవి
|
|
42,83,200
|
|
అందుబాటులోని నిల్వలు
|
|
4,75,43,650
84.70 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి. 42.83 లక్షలకుపైగా  డోసులు పంపిణీ మార్గంలో ఉన్నాయి.
రాష్ట్రాలు, కేంద్ర పాలిత ప్రాంతాల వద్ద 4.75 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
పర్యావరణం, అడవులు, మరియు వాతావరణ మార్పు మంత్రిత్వ శాఖ
వాయు కాలుష్యానికి కళ్లెం వేసేందుకు ధూళి నియంత్రణ చర్యలను కఠినంగా అమలు చేయాలని 'వాయు కాలుష్య కమిషన్' ఆదేశం
నానాటికీ క్షీణిస్తున్న గాలి నాణ్యతపై, 'దిల్లీ-ఎన్సీఆర్, సరిహద్దు ప్రాంతాల్లో వాయు నాణ్యత నిర్వహణ కమిషన్' సమీక్ష నిర్వహించింది. దిల్లీ-ఎన్సీఆర్లో వాయు కాలుష్యానికి కళ్లెం వేసేందుకు ధూళి నియంత్రణ చర్యలను కఠినంగా అమలు చేయాలని కచ్చితంగా ఆదేశించింది.
నిర్మాణాల కూల్చివేతల సమయంలో నిబంధనలను అతిక్రమించేవారిపై గట్టి చర్యలు చేపట్టాలని కమిషన్ నిర్దేశించింది. తనిఖీలు, ధూళి నియంత్రణ చర్యల అమలు కోసం అధికారులతో బృందాలు ఏర్పాటు చేయాలని కేంద్ర కాలుష్య నియంత్రణ బోర్డు, రాష్ట్రాల కాలుష్య నియంత్రణ బోర్డులు, దిల్లీ కాలుష్య నియంత్రణ కమిటీకి ఆదేశాలు జారీ చేసింది.
నిర్మాణ నిషేధం, కూల్చివేత నిషేధ నిబంధనలు అతిక్రమించినవారి నుంచి పర్యావరణ పరిహార రుసుము వసూలు చేయాలని చెప్పింది.
ఏడాది పొడవునా సాగే నిర్మాణ, కూల్చివేతల ప్రక్రియల నుంచి వస్తున్న దుమ్ము, వాయు కాలుష్యంలో ప్రధాన పాత్ర పోషిస్తోంది. పీఎం2.5 నుంచి పీఎం10 వరకు చేరి, వాయు నాణ్యతపై తీవ్ర ప్రభావం చూపుతోంది.
'కేంద్ర పర్యావరణ, అటవీ, వాతావరణ మార్పుల మంత్రిత్వ శాఖ' జారీ చేసిన 'నిర్మాణాలు, కూల్చివేతల వ్యర్థాల నిర్వహణ నిబంధనలు'; 'నిర్మాణం, కూల్చివేత వ్యర్థాల' నిర్వహణలో దుమ్మును తగ్గించే చర్యలపై మార్గదర్శకాలను కచ్చితంగా పాటించేలా చూడటానికి ఆకస్మిక తనిఖీ బృందాలను నియమించాలని కేంద్ర కాలుష్య నియంత్రణ బోర్డుకు, హర్యానా, రాజస్థాన్, యూపీ రాష్ట్రాల కాలుష్య నియంత్రణ బోర్డులకు, దిల్లీ కాలుష్య నియంత్రణ బోర్డుకు కమిషన్ ఆదేశాలు జారీ చేసింది. జాతీయ రాజధాని ప్రాంతంలో నిర్మాణాలు, కూల్చివేతల నిబంధనలు పాటించడంపై 15 రోజులపాటు తనిఖీ చేసి తమకు నివేదికలు సమర్పించాలని కూడా నిర్దేశించింది.
రక్షణ మంత్రిత్వ శాఖ
కోవిడ్-19 పై పోరాటానికి సుమారు 2,000 మంది ఎన్.సి.సి క్యాడెట్లకు విధులు కేటాయింపు, మరో 50,000 మంది స్వచ్ఛంద సేవలు
కోవిడ్-19 పై యుద్ధానికి నేషనల్ క్యాడెట్ కార్ప్స్  వాలంటీర్లు అనేక రాష్ట్రాల్లో పాలన యంత్రాంగం, డిఫెన్స్, పోలీస్ సిబ్బందితో కలిసి రంగంలోకి దిగారు. 'ఎక్సరసైజ్ ఎన్.సి.సి యోగదాన్' పేరుతో ఏప్రిల్ 1వ తేదీ నుండి విస్తృతంగా సేవలందిస్తున్నారు. ఇప్పటికే 2,000 మంది 12 రాష్ట్రాలు, కేంద్రపాలిత ప్రాంతాల్లో విధులు నిర్వర్తిస్తున్నారు. ఇంకా ఆ సంఖ్య పెరుగుతోంది. లాక్ డౌన్ కొనసాగుతుండడం వల్ల అనేక రాష్ట్రాల నుండి వివిధ అవసరాలకు వినతులు వస్తున్నాయి. ఎన్.సి.సి డైరెక్టర్ జనరల్ ప్రధాన కార్యాలయం పర్యవేక్షణలో సుమారు 50,000 మంది క్యాడెట్లను దేశ వ్యాప్త అవసరాల మేరకు ఎక్సరసైజ్ ఎన్.సి.సి. యోగదాన్ సేవలకు వినియోగిస్తున్నారు.
18 ఏళ్లకు పైబడిన యువతీయువకులను ప్రత్యేకంగా ఈ కోవిడ్ లాక్ డౌన్ సందర్బంగా వివిధ ప్రాంతాల్లో మోహరిస్తున్నారు. వీరందరూ సురక్షితంగా ఉండేందుకు తగిన పరికరాలు, ఏర్పాట్లను రాష్ట్రాలు చేస్తున్నాయి. వీరిని హాట్ స్పాట్ లు, నిర్బంధ ప్రాంతాల్లో వినియోగించకుండా తగు జాగ్రత్తలు తీసుకుంటున్నారు. ట్రాఫిక్ నిర్వహణ, వస్తు సరఫరా వ్యవస్థల్లోనూ, ఆహార పదార్థాల ప్యాకేజింగ్, ఆహారం, నిత్యావసర వస్తువుల పంపిణీ సందర్బంగా స్థానిక యంత్రంగానికి సహకారం, సామాజిక దూరం పాటించే దగ్గర, సీసీ టివి కంట్రోల్ రూంలు ... ఇలా వివిధ ప్రదేశాల్లో వారి సేవలను వినియోగిస్తున్నారు. అలాగే కోవిడ్-19 వ్యాప్తి చెందకుండా తీసుకోవలసిన జాగ్రత్తలు, చర్యలను సామజిక మాధ్యమాల ద్వారా ప్రజలకు సమాచారాన్ని చేరవేసే పని కి కూడా ఎన్.సి.సి క్యాడెట్లను వినియోగిస్తున్నారు.
ఆపత్కాల పరిస్థితుల్లో ఆదుకోడానికి ఎన్.సి.సి. క్యాడెట్లు సన్నద్ధంగా ఉంటారని మరో సారి ఈ సంక్షోభ కాలంలో రుజువు అయింది. దేశవ్యాప్తంగా 17 డైరెక్టరేట్ల పరిథిలో 14 లక్షల మంది క్యాడెట్లు ఏ సమయంలోనైనా తమ సేవలు అందించడానికి సిద్ధంగా ఉంటారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 72.01 కోట్లకు పైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 5.75 కోట్లకుపైగా నిల్వలు, ఉపయోగించని డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
72,01,73,325
|
|
అందుబాటులోని నిల్వలు
|
|
5,75,43,795
72.01 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా, ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 5.75 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
బొగ్గు మంత్రిత్వ శాఖ
విద్యుత్ ప్లాంట్ డిమాండ్లను తీర్చేలా బొగ్గు లభ్యత సరిపోతుందిః బొగ్గు మంత్రిత్వ శాఖ
- విద్యుత్ సరఫరాలో అంతరాయాలు కలుగొచ్చన్న భయం నిరాధారమైనది
- బొగ్గు ఆధారిత విద్యుత్ ఉత్పత్తి ఈ సంవత్సరం 24 శాతం మేర పెరిగింది
- భారీ వర్షాలు ఉన్నప్పటికీ విద్యుత్ రంగానికి 225 ఎంటీల బొగ్గును సరఫరా చేసిన కోల్ ఇండియా లిమిటెడ్
విద్యుత్ ప్లాంట్ల డిమాండ్ను తీర్చేలా దేశంలో పుష్కలంగా బొగ్గు అందుబాటులో ఉందని బొగ్గు మంత్రిత్వ శాఖ హామీ ఇచ్చింది. విద్యుత్ సరఫరాలో అంతరాయాలు కలుగొచ్చని భయాలు పూర్తిగా నిరాధారమైంది అని ప్రభుత్వం తెలిపింది. పవర్ ప్లాంట్ల దగ్గర దాదాపు 72 లక్షల టన్నుల బొగ్గు అందుబాటులో ఉందని ఇది నాలుగు రోజుల అవసరాలకు సరిపోతుందని తెలిపింది. కోల్ ఇండియా లిమిటెడ్  సంస్థ వద్ద 400 లక్షల టన్నుల కంటే ఎక్కువ,గా బొగ్గు నిల్వను కలిగి ఉంది. ఇది విద్యుత్ ప్లాంట్లకు త్వరలోనే సరఫరా చేయబడుతుంది. బొగ్గు కంపెనీల నుండి బలమైన సరఫరా లభించడంతో ఈ సంవత్సరం  దేశీయ బొగ్గు ఆధారిత విద్యుత్ ఉత్పత్తి దాదాపు 24 శాతం మేర పెరిగింది. విద్యుత్ ప్లాంట్లలో రోజువారీ సగటు బొగ్గు అవసరం రోజుకు 18.5 లక్షల టన్నుల బొగ్గు కాగా, రోజువారీ బొగ్గు సరఫరా రోజుకు 17.5 లక్షల టన్నులుగా ఉంది. వర్షాలుపడే కాలం పెరగడంతో గనుల నుంచి బొగ్గు సరఫరా చాలా వరకు పరిమితం చేయబడ్డాయి. పవర్ ప్లాంట్ల వద్ద లభ్యమయ్యే బొగ్గు రోలింగ్ స్టాక్ మేరకు .. ఇది రోజువారీ ప్రాతిపదికన బొగ్గు కంపెనీల నుండి సరఫరా చేయబడుతోంది. అందువల్ల, విద్యుత్ ప్లాంట్ల వద్ద బొగ్గు నిల్వలు తగ్గిపోతాయనే భయం పూర్తిగా నిరాధారమైంది. వాస్తవానికి ఈ సంవత్సరం, దేశీయ బొగ్గు సరఫరా గణనీయమైన దిగుమతుల ద్వారా భర్తీ చేయబడింది. బొగ్గు క్షేత్రాలలో భారీ వర్షాలు కురుస్తున్నప్పటికీ,. సీఐఎల్ ఈ సంవత్సరంలో విద్యుత్ రంగానికి 255 ఎంటీల బొగ్గును సరఫరా చేసింది, ఇది సీఐఎల్ నుండి విద్యుత్ రంగానికి అందించిన అత్యధిక హెచ్-1 సరఫరా. అన్ని వనరుల నుండి వస్తున్న మొత్తం బొగ్గు సరఫరాలో సీఐఎల్ నుండి విద్యుత్ రంగానికి ప్రస్తుతం ఉన్న బొగ్గు సరఫరా రోజుకు 14 లక్షల టన్నులకు పైగా ఉంది. తగ్గుతున్న వర్షాలతో సరఫరా ఇప్పటికే 15 లక్షల టన్నుల వరకు పెరిగింది. 16 లక్షల టన్నులకు పైగా పెంచడానికి సిద్ధంగా ఉంది. అక్టోబర్ 2021 చివరి నాటికి రోజుకు లక్ష టన్నులకు చేరే అవకాశం ఉంది. ఎస్సీసీఎల్ మరియు క్యాప్టివ్ బొగ్గు బ్లాకుల నుండి సరఫరా ప్రతిరోజూ మరో 3 లక్షల ప్లస్ టన్నుల బొగ్గుకు దోహదం చేస్తుంది. అధిక వర్షపాతం, తక్కువ బొగ్గు దిగుమతులు, ఆర్థిక రికవరీ కారణంగా విద్యుత్ డిమాండ్ బాగా పెరిగినప్పటికీ దేశీయ బొగ్గు సరఫరా దేశీయ విద్యుత్ ఉత్పత్తికి ప్రధాన మార్గంగా మద్దతునిచ్చింది. ప్రస్తుత ఆర్థిక సంవత్సరంలో బొగ్గు సరఫరా రికార్డు స్థాయిలో ఉంటుందని అంచనా. బొగ్గు యొక్క అంతర్జాతీయ ధరల కారణంగా, దిగుమతి ఆధారిత విద్యుత్ ప్లాంట్ల ద్వారా పీపీఏల కింద విద్యుత్ సరఫరా దాదాపు 30 శాతం మేర తగ్గింది, ఈ ఏడాది హెచ్1 లో దేశీయ ఆధారిత విద్యుత్ సరఫరా దాదాపు 24 శాతం పెరిగింది. దిగుమతి చేసుకున్న బొగ్గు ఆధారిత విద్యుత్ ఉత్పత్తి ప్లాంట్లు 45.7 బీయు కార్యక్రమానికి.. వ్యతిరేకంగా 25.6 బీయుల విద్యుత్ను ఉత్పత్తి చేశాయి. అల్యూమినియం, సిమెంట్, స్టీల్ మొదలైన విద్యుత్ యేతర పరిశ్రమల డిమాండ్ను తీర్చడానికి సీఐఎల్ ప్రతిరోజూ 2.5 లక్షల టన్నులకు పైగా విద్యుత్ సరఫరా చేస్తున్నందున దేశంలోని థర్మల్ ప్లాంట్లకు బొగ్గు సరఫరాతో సౌకర్యవంతమైన స్థానాన్ని ప్రతిబింబిస్తుంది.
ప్రధాన మంత్రి కార్యాలయం
స్వాతంత్య్ర సమరయోధుడు చంద్రశేఖర్ ఆజాద్ జయంతి సందర్భంగా ఆయనకు ఘనంగా నివాళులర్పించిన ప్రధానమంత్రి.
, స్వాతంత్య్ర సమరయోధుడు, చంద్రశేఖర్ ఆజాద్ జయంతి సందర్భంగా ప్రధానమంత్రి శ్రీ నరేంద్ర మోదీ నివాళులర్పించారు. ఈ సందర్భంగా ఆయన ఒక ట్వీట్ చేస్తూ,
“ దేశ ముద్దుబిడ్డ చంద్రశేఖర్ ఆజాద్ జయంతి సందర్భంగా ఆయనకు కోటి, కోటి వందనాలు. మాతృభూమి రక్షణకు ఆయన చేసిన త్యాగం దేశప్రజలకు ఎప్పటికీ స్ఫూర్తిదాయకం.” అని పేర్కొన్నారు.
నౌకారవాణా మంత్రిత్వ శాఖ
మొదటిసారి, తమిళనాడులోని వి.ఓ.సి. నౌకాశ్రయం ద్వారా గ్రీన్ అమ్మోనియా దిగుమతి
సెప్టెంబర్ 23, 2023న, తమిళనాడులోని వి.ఓ. చిదంబరనార్ పోర్టు అథారిటీ, 3x20 ఐఎస్వో గ్రీన్ అమ్మోనియా కంటైనర్లను విజయవంతంగా నిర్వహించింది. నౌకాశ్రయానికి వచ్చిన గ్రీన్ అమ్మోనియా బరువు 37.4 టన్నులు. ఈజిప్టులోని డామిట్టా పోర్టు ఆ కంటైనర్లు వచ్చాయి. టుటికోరిన్ ఆల్కలీ కెమికల్ అండ్ ఫర్టిలైజర్స్ లిమిటెడ్ , గ్రీన్ అమ్మోనియాను తెప్పించింది.
సాధారణంగా, గ్రే అమ్మోనియాను సోడా యాష్ ఉత్పత్తిలో ఉపయోగిస్తారు. కేంద్ర ప్రభుత్వ 'గో గ్రీన్' చొరవలో భాగంగా, గ్రీన్ సోడా యాష్ను ప్రయోగాత్మకంగా ఉత్పత్తి చేయడానికి గ్రీన్ అమ్మోనియాను టీఎఫ్ఎల్ దిగుమతి చేసుకుంది. లభ్యతను బట్టి, ఈ సంవత్సరం 2000 మెట్రిక్ టన్నుల గ్రీన్ అమ్మోనియాను దిగుమతి చేసుకోవాలని టీఎఫ్ఎల్ యోచిస్తోంది.
24.09.2023న, వి.ఓ. చిదంబరనార్ పోర్ట్ ఒకే రోజులో 2,01,204 మెట్రిక్ టన్నుల సరకును నిర్వహించి 'ఒక రోజులో అత్యధిక సరకు నిర్వహణ' రికార్డును సృష్టించారు. 26.08.2023న ఉన్న 2,00,642 మెట్రిక్ టన్నుల రికార్డును అధిగమించారు. కంటెయినర్ , థర్మల్ బొగ్గు , పారిశ్రామిక బొగ్గు , సున్నపురాయి , సల్ఫ్యూరిక్ యాసిడ్ , ఇతర కార్గోలు  ఈ రికార్డుకు దోహదపడ్డాయి.
“హరిత నౌకాశ్రయం కార్యక్రమాలను చేపట్టడంలో వి.ఓ. చిదంబరనార్ పోర్టు భారతదేశంలోని ప్రధాన ఓడరేవులకు నమూనాగా నిలిచింది. కార్బన పాదముద్రను తగ్గించేలా హరిత ఉత్పత్తులను ఉపయోగించేందుకు మన పోర్టు వ్యాపార భాగస్వాములు, వాటాదార్లు వివిధ కార్యక్రమాలను చేపట్టారు. ఈ ప్రత్యేక సందర్భంగా, టీఎఫ్ఎల్ హరిత చొరవకు అభినందనలు తెలియజేస్తున్నాను. వారి భవిష్యత్ ప్రయత్నాలు విజయవంతం కావాలని కోరుకుంటున్నాను" అని వి.ఓ. చిదంబరనార్ పోర్టు అథారిటీ అధ్యక్షుడు  శ్రీ బిమల్ కుమార్ ఝా చెప్పారు.
హోం మంత్రిత్వ శాఖ
నేడు రాష్ట్రపతి భవన్లో 2022 సంవత్సరానికి సంబంధించిన పద్మవిభూషణ్, పద్మభూషణ్ మరియు పద్మశ్రీ అవార్డులను ప్రదానం చేయనున్న భారత రాష్ట్రపతి
సోమవారం  రాష్ట్రపతి భవన్లో జరగనున్న సివిల్ ఇన్వెస్టిచర్ సెర్మనీ-Iలో.. 2022 సంవత్సరానికి సంబంధించిన రెండు పద్మవిభూషణ్, ఎనిమిది పద్మభూషణ్, 54 పద్మశ్రీ అవార్డులను గాను రాష్ట్రపతి శ్రీ రామ్ నాథ్ కోవింద్ ప్రదానం చేయనున్నారు.
నేటి ఇన్వెస్టిచర్ వేడుకలో అవార్డులను అందుకోనున్న ప్రముఖల వివరాలు ఇలా ఉన్నాయి. పద్మ విభూషణ్ః శ్రీ రాధే శ్యామ్, జనరల్ బిపిన్ రావత్ . పద్మ భూషణ్ః శ్రీ గులాం నబీ ఆజాద్, శ్రీమతి గుర్మీత్ బావా , శ్రీ ఎన్ చంద్రశేఖరన్, శ్రీ దేవేంద్ర ఝఝరియా, శ్రీ రషీద్ ఖాన్, శ్రీ రాజీవ్ మెహ్రిషి, డాక్టర్ సైరస్ పూనావల్ల మరియు శ్రీ సచ్చిదానంద స్వామి. సివిల్ ఇన్వెస్టిచర్ సెర్మనీ -II మార్చి 28న జరగనుంది. పద్మవిభూషణ్, పద్మభూషణ్ మరియు పద్మశ్రీ అనే మూడు విభాగాల్లో అవార్డులు ప్రదానం చేస్తారు. ఈ అవార్డులను కళలు, సామాజిక కార్యక్రమాల, ప్రజా వ్యవహారాలు, సైన్స్ మరియు ఇంజినీరింగ్, వాణిజ్యం మరియు పరిశ్రమలు, వైద్యం, సాహిత్యం మరియు విద్య, క్రీడలు, పౌర సేవలు మొదలైన వివిధ విభాగాలు/ కార్యకలాపాల రంగాలలో అందించబడతాయి. 'పద్మవిభూషణ్' అవార్డును అసాధారణమైన మరియు విశిష్టమైన సేవకు గుర్తింపుగా ప్రదానం చేయబడుతుంది; 'పద్మభూషణ్' ఉన్నత స్థాయి విశిష్ట సేవకు మరియు 'పద్మశ్రీ' ఏ రంగంలోనైనా విశిష్ట సేవలందించినందుకు గుర్తింపుగా అందిస్తారు. ప్రతి సంవత్సరం గణతంత్ర దినోత్సవం సందర్భంగా ఈ అవార్డులను ప్రకటిస్తారు. రాష్ట్రపతి భవన్లో జరిగే ఉత్సవ కార్యక్రమాలలో ఈ అవార్డులను భారత రాష్ట్రపతి ప్రదానం చేస్తారు. ఈ సంవత్సరం రెండు ద్వయం కేసులతో సహా మొత్తం 128 పద్మ అవార్డులు ప్రకటించబడ్డాయి. . అవార్డులు ప్రకటన జాబితాలో నాలుగు పద్మ విభూషణ్, 17 పద్మ భూషణ్ మరియు 107 పద్మశ్రీ అవార్డులు ఉన్నాయి. ప్రకటించిన అవార్డుల జాబితాలో 34 మంది మహిళలు, విదేశీయులు ఎన్ఆర్ఐ పీఐఓ ఓసీఐ వర్గం నుండి 10 మంది వ్యక్తులు ఉన్నారు. 13 మరణానంతర అవార్డులు ప్రకటించిన వారు కూడా ఉన్నారు.
ప్రధాన మంత్రి కార్యాలయం
శ్రీ హర్ దీప్ పురి వ్యాసాన్ని శేర్ చేసిన ప్రధాన మంత్రి
కేంద్ర మంత్రి శ్రీ హర్ దీప్ పురి వ్రాసిన ఒక వ్యాసాన్ని ప్రధాన మంత్రి శ్రీ నరేంద్ర మోదీ శేర్ చేశారు.
ప్రధాన మంత్రి కార్యాలయం ఒక ట్వీట్ లో -
‘‘అమృత కాలం లో సాంప్రదాయిక ఇంధనాల తో పాటు నవీకరణ యోగ్య శక్తి భారతదేశం యొక్క శక్తి సంబంధి భద్రత కు ఏ విధం గా కీలకం కాగలదో కేంద్ర మంత్రి శ్రీ @HardeepSPuri చక్కగా వివరించారు.. తప్పక చదవండి.’’ అని పేర్కొంది.
(
ఉక్కు మంత్రిత్వ శాఖ
'పెరుగుతున్న ఉక్కు వినియోగం: భవిషత్తులో ఉక్కు అవసరాలు' అనే అంశంపై విశాఖపట్నం ఉక్కు కర్మాగారంలో సెమినార్ నిర్వహించిన ఆర్ఐఎన్ఎల్
గ్రామీణ ప్రాంతాల్లో స్టీల్ ఫ్యాబ్రికేషన్ యూనిట్ల స్థాపనకు పారిశ్రామికవేత్తలకు ప్రోత్సాహం
‘ఆజాదీ కా అమృత్ మహోత్సవ్ వేడుకల్లో భాగంగా ఉక్కు మంత్రిత్వ శాఖ 2022 జూలై 4 నుంచి 10వ తేదీ వరకు నిర్వహిస్తున్న ఐకానిక్ వారోత్సవాల్లో భాగంగా రాష్ట్రీయ ఇస్పాత్ నిగమ్ లిమిటెడ్ రాష్ట్రీయ ఇస్పాత్ నిగమ్ లిమిటెడ్ అనేక కార్యక్రమాలను నిర్వహించింది.
ఐకానిక్ వారోత్సవాల్లో భాగంగా విశాఖపట్నం ఉక్కు కర్మాగారంలో ఆర్ఐఎన్ఎల్ సహకారంతో ఐఎన్ఎస్డిఎజి బుధవారం 'పెరుగుతున్న ఉక్కు వినియోగం: భవిషత్తులో ఉక్కు అవసరాలు' అనే అంశంపై ఒక సెమినార్ నిర్వహించింది.
ఆర్ఐఎన్ఎల్ కు చెందిన 80 మంది ఎగ్జిక్యూటివ్లు పాల్గొన్న సెమినార్ ప్రత్యక్ష ప్రసారం సంస్థ హెచ్ ఆర్ డీ కేంద్రంలో జరిగింది. ఇతర ప్రాంతాల్లో ఉన్న ఆర్ఐఎన్ఎల్ మార్కెటింగ్ కార్యాలయాలకు చెందిన 60 మంది ఎగ్జిక్యూటివ్లు కూడా కార్యక్రమానికి హాజరయ్యారు.
ఐఎన్ఎస్డిఎజి కార్యకలాపాలను సంస్థ సీనియర్ అధికారి శ్రీ అరిజిత్ గుహా పీపీటీ ప్రదర్శన ద్వారా వివరించారు. సెమీ అర్బన్ మరియు గ్రామీణ ప్రాంతాల్లో ఉక్కు వినియోగాన్నిఎక్కువ చేసేందుకు ఐఎన్ఎస్డిఎజి చేపడుతున్న చర్యలను వివరించారు. వివిధ అంశాలపై సెమినార్ లో పాల్గొన్న వారు అడిగిన ప్రశ్నలకు రిసోర్స్ పర్సన్లు సమాధానాలు ఇచ్చారు.
దేశంలో ఉక్కు ఉత్పత్తి, వినియోగం, దేశంలో ఉక్కు వినియోగం తక్కువగా ఉండటం వెనుక ఉన్న కారణాలు, ఉక్కు వినియోగాన్ని ఎక్కువ చేసేందుకు అమలు జరగుతున్న చర్యలు, ఐఎన్ఎస్డిఎజి అమలు చేస్తున్న చర్యలను సెమినార్ లో ప్రధానంగా చర్చించారు.
వివిధ రంగాల్లో జరుగుతున్న ఉక్కు వినియోగం వివరాలను అధికారులు వివరించారు. దేశంలో ఉక్కు వినియోగం తక్కువగా ఉండడానికి గల కారణాలను విశ్లేషించారు. ఉక్కు వినియోగాన్ని ఎక్కువ చేయడానికి తీసుకుంటున్న చర్యలను వివరించారు. సెమినార్ లో ఐఎన్ఎస్డిఎజి కార్యకలాపాలు , సంస్థ అందిస్తున్న సాంకేతిక సేవలు ప్రధానంగా చర్చకు వచ్చాయి.
గ్రామీణ ప్రాంతాల్లో ఉక్కు వినియోగాన్ని ఎక్కువ చేసేందుకు గ్రామీణ ప్రాంతాల్లో స్టీల్ ఫ్యాబ్రికేషన్ యూనిట్లను ఏర్పాటు చేసేందుకు పారిశ్రామికవేత్తలను ప్రోత్సహించడం , నైపుణ్యాభివృద్ధి కార్యక్రమాలను నిర్వహించడం వంటి కార్యక్రమాలు అమలు జరుగుతున్నాయి. కార్యక్రమాలు విజయవంతం అయ్యేలా చూసేందుకు ఖచ్చితంగా లాభాలను పొందేందుకు సరైన ప్రాజెక్ట్ల గుర్తించడం క్షేత్ర స్థాయిలో ఉక్కు వినియోగాన్ని ఎక్కువ చేయడం వంటి కార్యక్రమాలను అధికారులు వివరించారు. దీనికోసం హై టెన్సిల్/హై పెర్ఫార్మెన్స్ స్టీల్ వంటి ప్రత్యేక స్టీల్ల వినియోగాన్ని ప్రచారం చేయడానికి ప్రత్యేక ప్రాజెక్ట్లను చేపట్టడం, వర్క్షాప్లు, సెమినార్లు నిర్వహించడం ద్వారా పరిశ్రమ-విద్యాపరమైన సమన్వయం సాధించేందుకు చర్యలు అమలు జరుగుతున్నాయి.
ఆర్థిక మంత్రిత్వ శాఖ
పాన్-ఆధార్ అనుసంధానం గడువు పొడిగింపు
పన్ను చెల్లింపుదార్లకు మరికొంత సమయం కల్పిస్తూ, పాన్-ఆధార్ అనుసంధానం గడువును 30 జూన్ 2023 వరకు పొడిగించారు. దీని ఫలితంగా, వ్యక్తులు ఎటువంటి చట్టపరమైన చర్యలను ఎదుర్కోవాల్సిన అవసరం లేకుండా ఆధార్-పాన్ అనుసంధానం ద్వారా తమ ఆధార్ను నిర్దేశిత అధికారికి తెలియజేయవచ్చు. ఈ ప్రకారం ప్రత్యేకంగా ఒక ప్రకటన విడుదలకానుంది.
ఆదాయపు పన్ను చట్టం 1961 నిబంధనల ప్రకారం, 1 జూలై 2017 నాటికి పాన్ పొంది, ఆధార్ నంబర్ను పొందేందుకు అర్హత ఉన్న ప్రతి వ్యక్తి 31 మార్చి 2023 లోపు నిర్ణీత రుసుము చెల్లించి నిర్దేశిత అధికారికి తన ఆధార్ గురించి తెలియజేయాలి. అలా చేయడంలో విఫలమైతే చట్ట ప్రకారం ఏప్రిల్ 1, 2023 నుంచి పన్ను చెల్లింపుదార్లు కొన్ని చర్యలకు బాధ్యలు అవుతారు. ఇప్పుడు, ఇప్పుడు ఈ గడువును 30 జూన్ 2023 వరకు పొడిగించడం జరిగింది.
ఆధార్-పాన్ అనుసంధానం చేయడంలో విఫలమైన పన్ను చెల్లింపుదార్ల పాన్ 1 జులై 2023 నుంచి పనిచేయదు. పాన్ పని చేయని సమయంలో ఈ క్రింది పరిణామాలు ఎదుర్కోవలసి వస్తుంది:
- గడువు లోగా పాన్-ఆధార్ లింక్ చేయని పన్ను చెల్లింపుదార్లకు రిఫండ్ రాదు
- పాన్ పని చేయని కాలానికి రిఫండ్పై వడ్డీ చెల్లించరు
- అటువంటి పన్ను చెల్లింపుదార్ల నుంచి ఎక్కువ మొత్తంలో టీడీఎస్, టీసీఎస్ వసూలు చేస్తారు.
పాన్తో ఆధార్ను లింక్ చేసి రూ. 1,000 రుసుము చెల్లించిన తర్వాత, 30 రోజుల్లో పాన్ మళ్లీ క్రియాశీలంగా మారుతుంది.
పాన్-ఆధార్ అనుసంధానం నుంచి మినహాయింపు పొందిన వ్యక్తులకు పైన పేర్కొన్న పరిణామాలు వర్తించవు. నిర్దిష్ట రాష్ట్రాల్లో నివసించే వ్యక్తులు, చట్ట ప్రకారం ప్రవాస భారతీయులు, భారతీయ పౌరులు కాని వాళ్లు, గత సంవత్సరంలోని ఏ సమయంలోనైనా 80 ఏళ్లు పైబడిన వాళ్లు మినహాయింపు వర్గంలోకి వస్తారు.
ఇప్పటి వరకు 51 కోట్ల పాన్లను ఆధార్ నంబర్లతో అనుసంధానం చేశారు. https://eportal.incometax.gov.in/iec/foservices/#/pre-login/bl-link-aadhaar లింక్పై క్లిక్ చేయడం ద్వారా పాన్ను ఆధార్తో అనుసంధానం చేయవచ్చు.